ROMÂNIA

JUDEŢUL SATU MARE

CONSILIUL LOCAL AL

COMUNEI ORAŞU NOU

**HOTĂRÂREA**

**Nr. 61/2022**

privind aprobarea modificării Strategiei de tarifare conform rezultatelor Analizei Cost-Beneficiu pentru “Proiectul regional de dezvoltare a infrastructurii de apă și apă uzată din județul Satu Mare/Regiunea Nord-Vest, în perioada 2014-2020”, cod SMIS 123241

Consiliul Local al comunei Orașu Nou, județul Satu Mare, întrunit în ședință extraordinară, convocată de îndată, în data de 10.11.2022;

Luând act de raportul compartimentului de resort din cadrul aparatului de specialitate al primarului, înregistrat sub nr. 5617/09.11.2022, referatul de aprobare al primarului comunei, în calitate de iniţiator, înregistrat cu nr. 5616/09.11.2022, de  avizul comisiei de specialitate a consiliului local, Raportul nr. 14.584/02.09.2022 întocmit de Apaserv Satu Mare S.A.

Prevederile art. 19 alin.(1) lit j) din Actul Constitutiv al Apaserv Satu Mare S.A.;

Având în vedere Avizul Autorității Naționale de Reglementare pentru Serviciile Comunitare de Utilități Publice nr. 962403/23.08.2022 și Avizul nr.86852/16.08.2022 (AM POIM) al Direcției Generale Program Dezvoltare Durabilă din cadrul Ministerului Investițiilor și Proiectelor Europene privind modificarea Strategiei de tarifare;

În conformitate cu prevederile Legii nr. 241/2006 (republicată, cu modificările și completările ulterioare) privind serviciul de alimentare cu apă şi de canalizare și a art.10 alin.(5) și (5^1) din Legea serviciilor comunitare de utilități publice nr. 51 din 8 martie 2006 (republicată, cu modificările și completările ulterioare);

În baza prevederilor art.129 alin. (2) lit. b), d) și e), alin (4) lit. d) alin. (7) lit. n), alin. (9) lit. a) și c) din O.U.G. nr. 57/2019 privind Codul administrativ,

În temeiul prevederilor art. 139 alin.(3), lit. f) și g) din O.U.G nr. 57/2019

privind Codul administrativ, cu modificările și completările ulterioare;

**HOTĂRĂȘTE**

**Art.1**. Se aprobă modificarea Strategiei de tarifare conform rezultatelor Analizei Cost-beneficiu pentru „Proiectul regional de dezvoltare a infrastructurii de apă și apă uzată din județul Satu Mare/Regiunea Nord-Vest, în perioada 2014-2020”, cod SMIS 123241, prevăzută în anexa nr. 1 care face parte integrantă din prezenta hotărâre.

**Art.2.** Strategia de tarifare este parte componentă din Contractul de delegare al gestiunii serviciilor publice de alimentare cu apă şi de canalizare nr.12.313/19.11.2009 şi face obiectul Actului adiţional nr. 12 la Contract, conform anexei nr. 2 care face parte din prezenta hotărâre.

**Art.3.** Se acordă mandat reprezentantului comunei ORAŞU NOU în Adunarea Generală a Acționarilor Asocației de Dezvoltare Intercomunitară pentru servicii în sectorul de apă și apă uzată din Satu Mare, de a vota ”pentru” aprobarea Actului adiţional nr. 12 la Contractul de delegare al gestiunii serviciilor publice de alimentare cu apă şi de canalizare nr.12.313/19.11.2009.

**Art.4.** Se acordă mandat reprezentantului comunei ORAŞU NOU în Adunarea Generală a Acționarilor a APASERV SATU MARE S.A., de a vota ”pentru” aprobarea Actului adiţional nr. 12 la Contractul de delegare al gestiunii serviciilor publice de alimentare cu apă şi de canalizare nr.12.313/19.11.2009.

**Art.5**.  Prezenta hotărâre se comunică, prin intermediul secretarului general, în termenul prevăzut de lege, primarului comunei ORAŞU NOU, Apaserv Satu Mare S.A., Asociaţiei de Dezvoltare Intercomunitară pentru Servicii în Sectorul de Apă şi Apă Uzată din Judeţul Satu Mare şi Instituţiei Prefectului judeţului Satu Mare.

Orașu Nou la 10.11.2022

Președinte de ședință, Contrasemnează,

Laszlo REHA Secretar general,

Sonia-Teodora Stan

*nr. total al consilierilor în funcție: 13*

*nr. total al consilierilor prezenți: 12*

*nr. total al consilierilor absenți: 1*

*nr. total al consilierilor care participă la dezbateri și la vot: 12*

*voturi pentru: 8*

*voturi împotrivă: 4*

*abțineri: 0*